b"\n_START_ARTICLE_\nManuel Agudo Dur\xc3\xa1n\n_START_SECTION_\nInicis\n_START_PARAGRAPH_\nNolito\xc2\xa0va comen\xc3\xa7ar la seva carrera futbol\xc3\xadstica al planter de la\xc2\xa0UD\xc2\xa0Algaida de\xc2\xa0Sanl\xc3\xbacar\xc2\xa0(equip de la prov\xc3\xadncia de Cadis), en la categoria d'alev\xc3\xad.\xc2\xa0Es va incorporar a les files de l'Atl\xc3\xa8tic\xc2\xa0Sanluque\xc3\xb1o,\xc2\xa0on,\xc2\xa0entrenat per\xc2\xa0Manolo\xc2\xa0Moscosio,\xc2\xa0va coincidir amb jugadors com Jos\xc3\xa9\xc2\xa0Manuel Jurado.\xc2\xa0Despr\xc3\xa9s va jugar per a CD Mestalla.\xc2\xa0D'aqu\xc3\xad va passar\xc2\xa0a l'\xc3\x89cija\xc2\xa0Balompi\xc3\xa9\xc2\xa0en el qual va estar durant 2 temporades.\xc2\xa0En la primera va agafar fama en marcar un gol al Reial Madrid en un partit de Copa del Rei l'any 2006 en l'Estadi Sant\xc2\xa0Pablo. En el segon any al club\xc2\xa0asti gitano,\xc2\xa0temporada 2007-2008,\xc2\xa0va quedar campi\xc3\xb3 del Grup IV,\xc2\xa0sent un dels jugadors m\xc3\xa9s destacats al costat de\xc2\xa0Pepe\xc2\xa0D\xc3\xadaz,\xc2\xa0i quedant-se a les portes de l'ascens en l'\xc3\xbaltima eliminat\xc3\xb2ria enfront l'Osca.\n_START_SECTION_\nFC Barcelona\n_START_PARAGRAPH_\nEl juliol de 2008 es va incorporar a la disciplina del\xc2\xa0FC\xc2\xa0Barcelona per actuar en el seu equip filial,\xc2\xa0el Futbol Club Barcelona B. A l'octubre del 2010 va ser convocat per primera vegada amb el primer equip barcelonista per Pep Guardiola,\xc2\xa0per a una trobada de Copa del Rei davant el Benidorm.\xc2\xa0El 3 octubre 2010 debuta amb el primer equip blaugrana,\xc2\xa0substituint al lesionat\xc2\xa0Pedro\xc2\xa0en el minut 78.\xc2\xa0El 10 de novembre,\xc2\xa0marca el seu primer gol com a blaugrana davant del AD Ceuta en la Copa del Rei.\n_START_SECTION_\nBenfica\n_START_PARAGRAPH_\nL'estiu del 2011 abandona la disciplina del\xc2\xa0FC\xc2\xa0Barcelona per fitxar pel\xc2\xa0Sport\xc2\xa0Lisboa e\xc2\xa0Benfica,\xc2\xa0club al qual arriba amb la carta de llibertat malgrat que al Bar\xc3\xa7a comptaven amb\xc2\xa0ell. T\xc3\xa9 un gran comen\xc3\xa7ament en l'equip portugu\xc3\xa8s,\xc2\xa0en marcar tres gols durant la pretemporada. Va marcar\xc2\xa0per al cap de set minuts\xc2\xa0de comen\xc3\xa7ar la lliga portuguesa,\xc2\xa0contra el Gil Vicente,\xc2\xa0marcar el primer gol del\xc2\xa0Benfica\xc2\xa0en la temporada.\xc2\xa0Quatre gols m\xc3\xa9s li servirien per arribar a un r\xc3\xa8cord de 5 gols en els 5 primers\xc2\xa0partits.\n_START_SECTION_\nGranada\n_START_PARAGRAPH_\nEl gener de 2013 marxa cedit al Granada\xc2\xa0CF\xc2\xa0fins a final de\xc2\xa0temporada. En el seu mig any al Granada,\xc2\xa0Nolito\xc2\xa0juga un total de 16 partits,\xc2\xa0marcant 3 gols,\xc2\xa0i convertint-se en un jugador clau del conjunt nassarita per aconseguir un any m\xc3\xa9s la perman\xc3\xa8ncia en primera.\n_START_SECTION_\nCelta de Vigo\n_START_PARAGRAPH_\nEl juny de 2013, Nolito va signar contracte per quatre temporades amb el Reial Club Celta de Vigo.\n_START_SECTION_\nManchester City\n_START_PARAGRAPH_\nEl juliol de 2016 es va oficialitzar el trasp\xc3\xa0s de Nolito al Manchester City FC, que va pagar els 18 milions d'euros de la seva cl\xc3\xa0usula de recissi\xc3\xb3.\n_START_SECTION_\nSevilla\n_START_PARAGRAPH_\nEl juliol de 2017, el Sevilla FC va contractar Nolito per tres anys."